Berlinski televizijski toranj
<s>Fernzeturm () je televizijski toranj u centru Berlina, glavnog grada Nemačke.</s><s>To je vrlo poznati berlinski orijentir, koji se nalazi blizu Aleksanderplaca.</s><s>Toranj je sagrađen 1969. godine od strane bivše Nemačke Demokratske Republike (NDR), koja je toranj koristila kao simbol Berlina.</s><s>Toranj je lako vidljiv iz svih centralnih berlinskih opština.</s>

<s>Originalna visina tornja je bila 365 m, ali je posle postavljanja antene 90-ih godina, visina dosegla 368 m. Fernzeturm je druga najveća građevina u Evropi posle moskovskog Ostankino tornja.</s><s>U njemu se nalazi platforma za posetioce i restoran u središnjem delu kugle.</s><s>Platforma za posetioce nalazi se 204 metara izned zemlje.</s><s>Restoran, koji se okrene za pola sata 360 stepeni, je nekoliko metara iznad platforme za posetioce.</s>

<s>Unutar trupa tornja su dva lifta koji dopremaju posetioce na platformu za gotovo 40 sekundi.</s>

<s>Istorija 
1964. godine, Valter Ulbriht, lider Socijalističke ujedinjene partije Nemačke, koji je vladao Istočnim Berlinom, odobrio je izgradnju televizijskog tornja na Aleksanderplacu.</s><s>Idejni projektanti su Herman Henselman i Jurg Štrajpart.</s><s>Valter Hercong i Herbert Aust su kasnije uzeli učešće u planiranju izgradnje.</s><s>Izgranjna je započeta 4. avgusta 1965.</s><s>Posle četiri godine izgradnje, Ferzeturm je otvoren 3. oktobra 1960.</s><s>Berlinski televizijski toranj, kao poznati sibol Berlina, godišnje posećuje oko milion posetilaca.</s>

<s>Iako je započeta izgradnja na televizijskom tornju u jugoisotčnom delu Berlina Migelbergu, projekat je obustavljen, jer bi toranj na toj lokaciji opasno ugrozio avione koji sletaju i uzletaju sa međunarodnog aerodorma Šenefeld.</s>

<s>„Papina osveta“ 
Kada god Sunce obasja toranj, kao refleksija na staklenoj kugli, pojavi se krst.</s><s>Ovakav efekat nije planiran od strane projektanata.</s><s>Kao suprostavljanje ateističkoj ideologiji tadašnje vlade i represiji prema crkvi, Berlinci u odmah ovaj fenomen prozvali kao „Papina osveta“ (Rache des Papstes).</s><s>Iz istih razloga, građevina je nazvana i kao Sveti Valter (zbog Valtera Ulbrihta).</s>

<s>Tehnički detalji 
 Ulaz u toranj se nalazi 6.25 m iznad zemlje
 2 lifta transportuju posetioce tornja
 1 lift transportuje tehničku opremu
 Čelične stepenice od 986 stepenika
 Pomoćna platforma na visini od 188 i 191 m
 Osmatračnica na 203,78 m
 Restoran na 207,53 m
 Visina tornja: 368,03 m
 Težina trupa: 26000 t
 Težina kugle: 4800 t</s>

<s>Spoljašnje veze</s>

<s>Internet prezentacija berlinskog televizijskog tornja
 http://www.structurae.net/structures/data/index.cfm?ID=s0000113</s>

<s>Tornjevi u Njemačkoj
Odašiljači
Televizija u Njemačkoj
Građevine u Berlinu</s>

